सा-सान्जा ओनसोलफोराव उदखारिफोरनि जेंनाजो फुगिनांनाय सुबुंफोरखौ समाजनि गुबै लामाजों लाबोनो थाखाय भारतीय’ आर्मि बिफानआ ओनसोलनि सुबुंफोरनि थाखाय गुबुन गुबुन समाजआरि जौगालु आरो गोरोबज्लायनायनि हाबाफारि लाबोगासिनो दं। बेबादिनो बाक्सा जिल्लानि दक्सिन चाबुवा गामिआव खमिउनिटी हल एबा नब्लां लुफुंनायाबो मोनसे आर्मि बिफान्नि नाजानायनि बिदिन्थि। ओनसोलनि गामियारि सुबुंफोरनि थाखाय नब्लां लुफुंनाया मोनसे फिसा हाबाफारि नाथाय अब्लाबो गमामायैनो गामियारिफोरनि जिउ आव एसेब्लाबो सोलाइनाय लाबोगोन।